**Doložka vybraných vplyvov**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1. **Základné údaje** | | | | | | | | | |
| **Názov materiálu** | | | | | | | | | |
| Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 83/2017 Z. z. o podmienkach poskytovania podpory v rámci spoločnej organizácie trhu s vínom | | | | | | | | | |
| **Predkladateľ (a spolupredkladateľ)** | | | | | | | | | |
| Ministerstvo pôdohospodárstva a rozvoja vidieka SR | | | | | | | | | |
| **Charakter predkladaného materiálu** | | ☐ | | Materiál nelegislatívnej povahy | | | | | |
| ☒ | | Materiál legislatívnej povahy | | | | | |
| ☐ | | Transpozícia práva EÚ | | | | | |
| *V prípade transpozície uveďte zoznam transponovaných predpisov:* | | | | | | | | | |
| **Termín začiatku a ukončenia PPK** | | | | | *10.-16.1. 2019* | | | | |
| **Predpokladaný termín predloženia na MPK\*** | | | | | *február 2019* | | | | |
| **Predpokladaný termín predloženia na Rokovanie vlády SR\*** | | | | | *február 2019* | | | | |
|  | | | | | | | | | |
| 1. **Definícia problému** | | | | | | | | | |
| Uveďte základné problémy, na ktoré navrhovaná regulácia reaguje. Úprava reaguje na potrebu zníženia administratívnej záťaže v súlade so zákonom č. 177/2018 Z. z. [o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii)](https://www.slov-lex.sk/vyhladavanie-pravnych-predpisov?p_p_id=enactmentSearch_WAR_portletsez&p_p_lifecycle=1&p_p_state=normal&p_p_mode=view&p_p_col_id=column-2&p_p_col_count=1&_enactmentSearch_WAR_portletsez_zodpovedajucaUcinnost=04.01.2019&_enactmentSearch_WAR_portletsez_iri=%2FSK%2FZZ%2F2018%2F177%2F20190101). Úpravou dôjde aj k zosúladenie nariadenia so schváleným Národným podporným programom v rámci spoločnej organizácie trhu s vínom na roky 2019 – 2023. Navrhované nariadenie vlády Slovenskej republiky, ktorým sa mení a dopĺňa nariadenie vlády Slovenskej republiky č. 83/2017 Z. z. o podmienkach poskytovania podpory v rámci spoločnej organizácie trhu s vínom reaguje na potrebu každý druhý rok opätovne preskúmať výpočty, na základe ktorých bola v Slovenskej republike stanovená štandardná stupnica jednotkových nákladov podľa  čl. 44 ods. 1 delegovaného nariadenia Komisie (EÚ) 2016/1149 z 15. apríla 2016, ktorým sa dopĺňa nariadenie Európskeho parlamentu a Rady (EÚ) č. 1308/2013, pokiaľ ide o vnútroštátne podporné programy v sektore vinohradníctva a vinárstva a ktorým sa mení nariadenie Komisie (ES) č. 555/2008 (Ú. v  EÚ L 190, 15.7.2016). | | | | | | | | | |
| 1. **Ciele a výsledný stav** | | | | | | | | | |
| *Uveďte hlavné ciele navrhovaného predpisu (aký výsledný stav chcete reguláciou dosiahnuť).*  Vypúšťajú sa povinné prílohy, ktoré žiadatelia o poskytnutie podpory museli predkladať a ktoré je možné v súčasnosti získať z informačných systémov verejnej správy. V rámci opatrenia investície sa z dôvodu nadbytočnosti vypúšťajú investície do označovania nových korkových alebo sklenených uzáverov vína a obmedzujú sa investície do označovania vinárskych produktov novými etiketami s dvojrozmerným kódom typu QR. Navrhovaným nariadením sa mení príloha č. 1, na základe ktorej sa určuje výška podpory Európskej únie na reštrukturalizáciu vinohradov podľa čl. 46 nariadenia (EÚ) č. 1308/2013, a to podľa aktuálnych výpočtov, ktoré Ministerstvo pôdohospodárstva a rozvoja vidieka Slovenskej republiky obstaralo na účely určenia aktualizovanej štandardnej stupnice. | | | | | | | | | |
| 1. **Dotknuté subjekty** | | | | | | | | | |
| *Uveďte subjekty, ktorých sa zmeny návrhu dotknú priamo aj nepriamo:*  Podnikateľský sektor a záujmové združenia v oblasti vinohradníctva a vinárstva. | | | | | | | | | |
| 1. **Alternatívne riešenia** | | | | | | | | | |
| *Aké alternatívne riešenia boli posudzované?*  Nie | | | | | | | | | |
| 1. **Vykonávacie predpisy** | | | | | | | | | |
| *Predpokladá sa prijatie/zmena vykonávacích predpisov?* | | | | | | ☐ Áno | | ⊠ Nie | |
|  | | | | | | | | | |
| 1. **Transpozícia práva EÚ** | | | | | | | | | |
| *Uveďte, v ktorých ustanoveniach ide národná právna úprava nad rámec minimálnych požiadaviek EÚ spolu s odôvodnením.* | | | | | | | | | |
| Národná legislatíva nie je nad rámec legislatívy EÚ. | | | | | | | | | |
| 1. **Preskúmanie účelnosti\*\*** | | | | | | | | | |
| *Uveďte termín, kedy by malo dôjsť k preskúmaniu účinnosti a účelnosti navrhovaného predpisu.*  *Uveďte kritériá, na základe ktorých bude preskúmanie vykonané.* | | | | | | | | | |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.  \*\* nepovinné | | | | | | | | | |
| 1. **Vplyvy navrhovaného materiálu** | | | | | | | | | |
| **Vplyvy na rozpočet verejnej správy** | **☐** | | **Pozitívne** | | **☒** | **Žiadne** | ☐ | | **Negatívne** |
| z toho rozpočtovo zabezpečené vplyvy | ☐ | | Áno | | **☐** | Nie | ☐ | | Čiastočne |
| **Vplyvy na podnikateľské prostredie** | **☒** | | **Pozitívne** | | **☐** | **Žiadne** | **☐** | | **Negatívne** |
| z toho vplyvy na MSP | **☒** | | Pozitívne | | **☐** | Žiadne | ☐ | | Negatívne |
| **Sociálne vplyvy** | **☐** | | **Pozitívne** | | **☒** | **Žiadne** | **☐** | | **Negatívne** |
| **Vplyvy na životné prostredie** | **☐** | | **Pozitívne** | | **☒** | **Žiadne** | **☐** | | **Negatívne** |
| **Vplyvy na informatizáciu** | **☐** | | **Pozitívne** | | **☒** | **Žiadne** | **☐** | | **Negatívne** |
| **Vplyvy na služby verejnej správy pre občana** | **☐** | | **Pozitívne** | | **☒** | **Žiadne** | **☐** | | **Negatívne** |
| 1. **Poznámky** | | | | | | | | | |
| *V prípade potreby uveďte doplňujúce informácie k návrhu.*  Konzultácie s podnikateľskými subjektmi formou zasielania podnetov, či návrhov zo strany verejnosti. Tieto konzultácie trvali od 24.05.2018 do 20.06.2018.  Konzultácie s Pôdohospodárskou platobnou agentúrou formou pracovného stretnutia konaného dňa 24.07.2018.  Komunikácia so Zväzom vinohradníkov a vinárov Slovenska (ďalej len „ZVVS“), ako so zástupcom podnikateľských subjektov, prebehla elektronickou formou. Pracovná verzia pripravovaného návrhu bola ZVVS elektronicky zaslaná dňa 8.10.2018 a ZVVS si k nej neuplatnil nijaké pripomienky.  Výsledky konzultácií, ktoré sa v procese prípravy navrhovaného nariadenia uskutočnili, boli zapracované do poznámok. Počet dotknutých podnikateľských subjektov bol zapracovaný do analýzy vplyvov na podnikateľské prostredie. Približný počet subjektov registrovaných vo vinohradníckom registri je 16 000. | | | | | | | | | |
| 1. **Kontakt na spracovateľa** | | | | | | | | | |
| *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov*  [*pavol.doval@land.gov.sk*](mailto:pavol.doval@land.gov.sk) | | | | | | | | | |
| 1. **Zdroje** | | | | | | | | | |
| *Uveďte zdroje (štatistiky, prieskumy, spoluprácu s odborníkmi a iné), z ktorých ste pri vypracovávaní doložky, príp. analýz vplyvov vychádzali.* | | | | | | | | | |
| 1. **Stanovisko Komisie pre posudzovanie vybraných vplyvov z PPK** | | | | | | | | | |
| Stanovisko Stálej pracovnej komisie Legislatívnej rady vlády Slovenskej republiky na posudzovanie vybraných vplyvov pri Ministerstve hospodárstva Slovenskej republiky (ďalej len „komisia“):  „**I. Úvod:** Ministerstvo pôdohospodárstva a rozvoja vidieka Slovenskej republiky dňa 9. januára 2019 predložilo Stálej pracovnej komisii na posudzovanie vybraných vplyvov (ďalej len „Komisia“) na predbežné pripomienkové konanie materiál: *„Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 83/2017 Z. z. o podmienkach poskytovania podpory v rámci spoločnej organizácie trhu s vínom“*, spolu so žiadosťou o skrátenie PPK. Komisia tejto žiadosti vyhovela.Materiál predpokladá pozitívne vplyvy na podnikateľské prostredie, vrátane pozitívnych vplyvov na malé a stredné podniky.  **II. Pripomienky a návrhy zmien:** Komisia uplatňuje k materiálu nasledovné pripomienky a odporúčania:  **K vplyvom na podnikateľské prostredie**  Úprava legislatívy reaguje na potrebu zníženia administratívnej záťaže v súlade so zákonom č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii).  V nadväznosti na uvedené Komisia odporúča dopracovať Analýzu vplyvov na podnikateľské prostredie o vyčíslenie administratívnych nákladov pomocou kalkulačky nákladov MH SR, alebo odborným odhadom.  Komisia žiada predkladateľa o uvedenie počtu dotknutých podnikateľských subjektov zistiteľných na základe dostupných štatistík,  Komisia žiada predkladateľa o zapracovanie výsledku uskutočnených konzultácií v zmysle uvedených pracovných stretnutí a konzultácií so zväzom vinohradníkov a vinárov Slovenska, a  Komisia žiada predkladateľa o uvedenie kvantifikácie administratívnych úspor v zmysle pozitívnych vplyvov, ktoré predkladateľ vo vlastnom materiáli kvalitatívne popisuje, a ktoré sú vyznačené v príslušnej časti Doložky vybraných vplyvov, avšak bez ich vyčíslenia, do časti 3.3.4 Súhrnná tabuľka nákladov regulácie Analýzy vplyvov na podnikateľské prostredie, a to minimálne na príklade úspor jedného podnikateľa s uvedením sumy a znamienka „+“. „0“ ako vyjadrenie úspor je nepresné, lebo uvedené vyjadruje úspory žiadne.  **III. Záver:** Stála pracovná komisia na posudzovanie vybraných vplyvov vyjadruje  **nesúhlasné stanovisko**  s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.  **IV. Poznámka:** Predkladateľ zapracuje pripomienky a odporúčania na úpravu uvedené v bode II a uvedie stanovisko Komisie do Doložky vybraných vplyvov spolu s vyhodnotením pripomienok.  Nesúhlasné stanovisko Komisie neznamená zastavenie ďalšieho schvaľovacieho procesu. Stanovisko Komisie slúži ako podklad pre informované rozhodovanie vlády Slovenskej republiky a ďalších subjektov v rámci schvaľovacieho procesu. Predkladateľ má možnosť dopracovať materiál podľa pripomienok a zaslať ho na opätovné schválenie Komisie, ktorá môže následne zmeniť svoje stanovisko.“.  Vyhodnotenie pripomienok komisie:  Pokiaľ ide o pripomienky týkajúce sa vyčíslenia administratívnych nákladov a možných úspor vyplývajúcich z navrhovaného nariadenia, treba uviesť, že navrhované potvrdenia podľa § 8a ods. 5 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov sa vydávajú bezplatne. Preto znížením ich rozsahu ako povinných príloh podľa § 2 ods. 3 nariadenia vlády Slovenskej republiky č. 83/2017 Z. z. o podmienkach poskytovania podpory v rámci spoločnej organizácie trhu s vínom nedôjde k úspore finančných prostriedkov, ale len k zníženiu administratívnej záťaže vyplývajúcej z ich povinného predkladania. | | | | | | | | | |